יו ג'קמן

יו מייקל ג'קמן (באנגלית: Hugh Michael Jackman; נולד ב-12 באוקטובר 1968), שחקן קולנוע, טלוויזיה ותיאטרון אוסטרלי, זוכה פרס גלובוס הזהב, פרס אמי, פרס גראמי ושני פרסי טוני, אשר היה מועמד לפרס אוסקר לשחקן הטוב ביותר לשנת 2013 על תפקידו בתור ז'אן ולז'אן בסרט "עלובי החיים". בתור שחקן, זמר ורקדן ג'קמן זכה לתהילה בתיאטרון בזכות הופעותיו במחזמר "The boy from Oz" בברודוויי וכן ב"אוקלהומה!" בווסט אנד באנגליה, בסרטים "ואן הלסינג", "יוקרה", "אוסטרליה", "מסע בזיכרון", וכן בשל הופעתו כוולברין בסדרת סרטי אקס-מן. כמו כן בזכות הופעתו בתור פי. טי. ברנום בסרט "האמן הגדול מכולם". בנובמבר 2008 זכה ג'קמן בתואר הגבר הסקסי ביותר של המגזין "פיפל". הוא נבחר כשגריר רצון טוב של סיאול, קוריאה הדרומית, ב-10 באפריל 2009. ב-22 באפריל 2009 עבר טקס טביעת רגל ויד באולם התיאטרון הסיני. ג'קמן נולד בסידני שבאוסטרליה למשפחה נוצרית אדוקה. והוא הצעיר מבין חמישה אחים ואחיות. הוריו היגרו לאוסטרליה מאנגליה. כשג'קמן היה בן 8 אמו עזבה את המשפחה וחזרה לאנגליה, ואביו גידל אותו ואת אחיו ואחיותיו בגפו. ג'קמן למד באוניברסיטה לטכנולוגיה של סידני וסיים את לימודיו בשנת 1991 עם תואר ראשון בתקשורת. אחרי האוניברסיטה הוא לקח קורס הנקרא "המסע" שנמשך שנה במרכז למשחק בסידני. לאחר שסיים את הקורס הוצע לו תפקיד נחשק באופרת הסבון הפופולרית "שכנים", אך הוא דחה את ההצעה מאחר שהעדיף ללמוד באקדמיה לאמנויות הבמה בפרת', שם סיים את לימודיו בשנת 1994. תחילת הקריירה של ג'קמן בתיאטרון הייתה בתפקיד גסטון ב"היפה והחיה", מחזמר מקומי במלבורן, ולאחר מכן במחזמר "Sunset Boulevard" מאת הבמאי טרבור נאן, שם שיחק את ג'ו גיליס. תפקידיו הקולנועיים הראשונים היו בסרטים האוסטרליים Erskineville Kings ו-Paperback Hero, ואילו תפקידיו הטלוויזיוניים היו במיני-סדרה "קורלי", שבה פגש את אשתו לעתיד דבורה-לי פורנס (אנ'), וכן בסדרות "האיש מסנואי ריבר", "הליפקס" ו-Blue Heelers. הפריצה הגדולה של ג'קמן מחוץ לגבולות אוסטרליה הייתה בשנת 1998 במחזמר אוקלהומה! בווסט אנד באנגליה, שם שיחק את קרלי. המחזמר זכה לתשבחות והיה הצלחה מסחרית ולאחר מכן אף הוסרט. ג'קמן היה מועמד לפרס אוליבייה היוקרתי על תפקידו. תפקידיו הקולנועיים לא איחרו לבוא. בשנת 2000 לוהק בתפקיד וולברין בסרט "אקס-מן". למעשה ג'קמן לא היה הבחירה המקורית לתפקיד, שכן המפיקים ליהקו תחילה את השחקן הסקוטי דאגרי סקוט. אך סקוט היה מחויב לצילומי "משימה בלתי אפשרית 2" שהתארכו מעבר למתוכנן. דמותו האייקונית של וולברין התבררה כנכונה עבור ג'קמן, אשר נבחר לגלם שוב את התפקיד בסרטים הבאים עד לשנת 2024. בשנת 2001 כיכב ג'קמן בסרט "קייט וליאופולד" לצד מג ראיין בתפקיד דוכס מהמאה ה-19 שנוסע בזמן למאה ה-21. על תפקידו בסרט ג'קמן היה מועמד לפרס גלובוס הזהב. בהמשך כיכב ג'קמן בסרטים "שם קוד: דג חרב" לצד ג'ון טרבולטה והאלי בארי, בסרט "מישהו כמוך" לצד אשלי ג'אד, וכן ב"ואן הלסינג". באותה שנה אירח פרק של סאטרדיי נייט לייב. בין השנים 2002–2006 שב ג'קמן לבימות התיאטרון. הוא הופיע בתפקיד מוזיקלי כבילי ביגלו במחזמר קרוסל בקרנגי הול. בשנת 2004 זכה ג'קמן בפרס טוני הראשון שלו, לאחר השתתפותו במחזמר The Boy from Oz, על הזמר והפזמונאי האוסטרלי פיטר אלן. ג'קמן אף הנחה את טקס פרסי הטוני שלוש שנים ברציפות מ-2003 עד 2005. בשנת 2006 כיכב ג'קמן בארבעה סרטים: סרט המדע בדיוני של דארן ארונופסקי "המעיין", בסרט התקופתי "יוקרה", בבימויו של כריסטופר נולאן ולצד שחקנים ככריסטיאן בייל, מייקל קיין, דייוויד בואי וסקרלט ג'והנסון, בסרט סקופ של וודי אלן, שוב לצד ג'והנסון ובסרט גיבור העל אקס-מן 3: המפלט האחרון. כמו כן דיבב את דמויותיהם של העכבר רודי והפינגווין ממפיס בסרטי האנימציה "חיים בזרם" ו"תזיזו ת'רגליים", בהתאמה. כמו כן באותה שנה, הוא הופיע בסדרת המתיחות "פאנק'ד" שאותה מגיש אשטון קוצ'ר, כאשר גרמו לו להאמין ששרף את ביתו של חברו הבמאי ברט רטנר. בשנת 2008 הפיק ג'קמן את הסרט "הונאה", שבו כיכב בתפקיד עורך דין, ובסרט "אוסטרליה" שבו כיכב לצד ניקול קידמן. סרט זה הוא הסרט האוסטרלי השני הרווחי ביותר באוסטרליה. בשנת 2009 הנחה ג'קמן את טקס פרס אוסקר שנערך ב-22 בפברואר ובנוסף יזכה לכוכב משלו בשדרת הכוכבים של הוליווד. בפסח 2010 ביקר בישראל ובבסיס חיל האוויר בסיס רמת דוד. בינואר 2013 זכה ג'קמן בפרס גלובוס הזהב על הופעתו בתפקיד ז'אן ולז'אן בדרמה המוזיקלית "עלובי החיים", ובנוסף היה מועמד לפרס האוסקר לשחקן הטוב ביותר. בשנת 2017 הופיע בתפקיד הראשי בסרט "לוגאן - וולברין", סרט גיבורי-על מבית מארוול קומיקס המבוסס על זיכיון הקומיקס "וולברין: לוגאן הזקן", העשירי בסדרת סרטי אקס-מן והשלישי והאחרון בטרילוגיית וולברין, אחרי אקס-מן המקור: וולברין (מ-2009), ווולברין (מ-2013). בסרט הוא משחק לצד פטריק סטיוארט וריצ'רד אי. גרנט. למרות שבשנת 2020 ג'קמן הצהיר שהוא אינו מעוניין לחזור לגלם את דמותו של וולברין, בשנת 2024 חזר לגלם את הדמות בסרט "דדפול & וולברין". באוקטובר 2024, פורסם כי ג'קמן יקיים סדרת מופעים של 12 הופעות באולם המוזיקה רדיו סיטי בניו יורק. המופעים יתחילו בסוף השבוע של ה-24 בינואר 2025, וימשיכו בסופי שבוע נבחרים באפריל, מאי, יוני, יולי, ואוגוסט. שם סדרת המופעים הוא "From New York, With Love". המופע יכלול רפרטואר משירי קריירת התיאטרון והקולנוע של ג'קמן, כמו מ-"The Boy From Oz," "האמן הגדול מכולם," ו"איש המוזיקה". ג'קמן התחתן עם השחקנית והבמאית האוסטרלית דבורה-לי פורנס (אנ'), שאותה פגש במהלך הצילומים לסדרה "קורלי" בשנת 1996. לאחר שפורנס עברה שתי הפלות טבעיות בניסיונות להרות בעזרת הפריה חוץ-גופית החליטו השניים לאמץ. בני הזוג אימצו שני ילדים - בן בשנת 2000 ובת בשנת 2005. הם גרים כיום במנהטן, ניו יורק. בני הזוג הקימו את חברת ההפקות Seed Productions, שפורקה בשנת 2010 על ידי ג'קמן. ג'קמן עצמו עיצב לפורנס טבעת אירוסין, ובטבעות הנישואים שלהם חרוטה הקדשה בסנסקריט "Om paramar mainamar" - "אנחנו מקדישים את אהבתנו למקור גדול יותר". ג'קמן הוא חובב ספורט מושבע. בתיכון הוא שיחק רוגבי, קריקט, קפיצה לגובה, שחייה, כמו גם כדורסל ושיט קיאקים. כמו כן הוא מנגן בפסנתר ועושה יוגה כל יום. ג'קמן נמנה כחבר בבית ספר לפילוסופיה מעשית מאז שנת 1992. ג'קמן תומך בתוכנית מיקרו אשראי - הקצאה של הלוואה קטנה מאוד ליזמים ובעלי עסקים עניים במדינות לא מפותחות. הוא תומך של מוחמד יונוס, מחלוצי תוכנית מיקרו אשראי וזוכה פרס נובל לשלום לשנת 2006. נוסף על כך, הוא תרם את קולו לאחרונה לפרויקט העוני הגלובלי, ולסרט התעודי The Burning Season. על התחממות גלובלית. ג'קמן תומך גם בארגון הצדקה "אמנות האליסיום", בארגון הטלוויזיה המסחרית של מילווקי, והוא ואשתו הם פטרונים של המוסד לתרומת מח עצם באוסטרליה. 1997- פרס וראייטי לשחקן הטוב ביותר במחזמר עבור Sunset Boulevard 1998 - פרס מו לשחקן הטוב ביותר במחזמר עבור Sunset Boulevard 2004 - פרס Drama Desk לשחקן המצטיין ביותר במחזמר עבור Boy from Oz 2004 - פרס התיאטרון העולמי לשחקן הטוב ביותר במחזמר עבור Boy from Oz 2004 - פרס הקהל בברודוויי עבור Boy from Oz 2004 - פרס Drama League להופעה המובחרת ביותר במחזמר עבור Boy from Oz 2004 - פרס Outer Critics Circle לשחקן הטוב ביותר במחזמר עבור Boy from Oz 2004 - פרס TDF-פרד אסתר לרקדן הטוב ביותר בתיאטרון עבור Boy from Oz 2004 - פרס בחירת קהל התיאטרון לשחקן הטוב ביותר במחזמר עבור Boy from oz 2004 - פרס טוני לשחקן הטוב ביותר במחזמר עבור Boy from Oz 1997 - פרס מו לשחקן הטוב ביותר במחזמר עבור "היפה והחיה" 1998 - פרס אוליבייה לשחקן הטוב ביותר במחזמר עבור "אוקלהומה!" 2006 - Green Room לאמן הטוב ביותר - Boy from Oz יו ג'קמן, ברשת החברתית פייסבוק יו ג'קמן, ברשת החברתית אקס (טוויטר) יו ג'קמן, ברשת החברתית אינסטגרם יו ג'קמן, במסד הנתונים הקולנועיים IMDb (באנגלית) יו ג'קמן, באתר "אידיבי", מאגר הידע העברי לקולנוע ישראלי ועולמי יו ג'קמן, באתר AllMovie (באנגלית) יו ג'קמן, באתר Rotten Tomatoes (באנגלית) יו ג'קמן, באתר Box Office Mojo (באנגלית) יו ג'קמן, באתר Metacritic (באנגלית) יו ג'קמן, במסד הנתונים הקולנועיים KinoPoisk (ברוסית) יו ג'קמן, באתר אפל מיוזיק (באנגלית) יו ג'קמן, באתר ספוטיפיי יו ג'קמן, באתר Last.fm (באנגלית) יו ג'קמן, באתר MusicBrainz (באנגלית) יו ג'קמן, באתר דיזר יו ג'קמן, באתר Discogs (באנגלית) יו ג'קמן, באתר Songkick (באנגלית) יו ג'קמן, באתר Genius יו ג'קמן, באתר בילבורד (באנגלית) ניר נתן, לוס אנג'לס, החיה שבפנים, באתר ynet, 1 במאי 2009 איתמר זהר, יו ג'קמן כבר לא נלחם בציפורניים, באתר הארץ, 11 במאי 2009 הלית קולט‏, יו ג'קמן: "יש משהו קסום בישראל" - ראיון בלעדי, באתר וואלה, 11 באוקטובר 2011 אבנר שביט, לונדון‏, יו ג'קמן: "לא כאב לי להפסיד את האוסקר". ראיון, באתר וואלה, 21 ביולי 2013 יו ג'קמן, באתר אנציקלופדיה בריטניקה (באנגלית) People Magazine, Hugh Jackman: The Sexiest Man Alive, November 18th 2008 The Korea Herald, ג'קמן בסיאול לקידום סרט, 11 באפריל 2009 יו ג'קמן - טקס טביעת רגל ויד tiscali.co.uk, Hugh Jackman Biography The West Australian, Jackman back as Boy From WAAPA, September 28th 2006 Celebrific.com, שחקן האקס-מן יו ג'קמן נמתח קשות בידי אשטון קוצ'ר, January 5th 2006 Reuters.com, הוליווד בוחרת 25 שחקנים לשדרת הכוכבים, 19 ביוני 2008 יהושע בריינר‏, מרגל אוסטרלי? יו ג'קמן ביקר בבסיס צה"ל, באתר וואלה, 31 במרץ 2010 The Real Reason Hugh Jackman Left Wolverine, Looper, ‏2020-04-20 (באנגלית אמריקאית) Greg Evans, Hugh Jackman Sets 12-Show Monthly Concert Series At Radio City Music Hall, Deadline, ‏2024-10-09 (באנגלית אמריקאית) ‏ABC's Enough Rope, דבורה לי פורנס, 29 במרץ 2004 Daily, 'I'll never forget it': Hugh Jackman reveals his wife suffered multiple miscarriages in emotional interview, Mail Online, ‏2012-12-18 The Sydney Morning Herald, Jackman in training for Boy From Oz, February 13th 2006 starswelove.com, Hugh Jackman Takes Up Piano Lessons To Master Broadway Debut, August 24th 2003 People Magazine, Hugh Jackman: actor, May 14th 2001 Jackman's Landing, What's New with Hugh?, taken from Interview Magazine, May 2004 Oprah.com, ספרים שחוללו שינוי ביו ג'קמן סרט תעודי The Burning Season אמנות האליסיום ארגון MPTV